חרפושית

חרפושית ב[[ציור קיר בקבר KV6 בעמק המלכים]]

בתחום הארכאולוגיה של מצרים העתיקה, חרפושית היא דמות של אחד מסוגי חיפושיות הזבל המגולפת באבן, בחֵמָר ובחומרים אחרים. 

מינים שונים של חיפושיות זבל, ובעיקר זבלית פרעה (Scarabaeus sacer), נחשבו קדושים בעיני המצרים הקדמונים; הם האמינו שהחיפושית היוצאת מתוך הזבל נוצרה יש-מאין במעשה אלוהי שסימל עבורם את יצירת העולם מתוך השמש בידי אל השמש. החרפושיות שמשו 
כקמעות, אלילים זעירים, עדיים וחותמות, והם מהממצאים הארכאולוגיים השכיחים ביותר ממצרים העתיקה, וניתן לראותם במוזיאונים השונים ברחבי העולם בדוגמאות עשויות אבן, מצוירות על פפירוס או קירות, מרוקעות מזהב או כסף ועוד.

חרפושיות שנמצאו בארץ ישראל מעידות על השלטון וההשפעה התרבותית המצרית בארץ בעת העתיקה. בין הסמלים על חותמות למלך נמצאו דמויות של חרפושיות ושל כדוריהן.

בחפירות ארכאולוגיות בארץ ישראל נמצאו עשרות חרפושיות, ביניהן:
* תל בית שמש – בין היתר, חרפושיות שעל בטנן חקוק בכתב החרטומים "בית רעמסס השלישי מושל און"
* תל נפוליאון – בין היתר:
** חרפושית מהמאה החמש-עשרה לפני הספירה בקירוב, שעל בטנה חקוק קטע מתוך "ספר המתים" של המצרים הקדמונים: "אוי לבי. אל נא תקום להעיד נגדי. אל נא תעורר כל התנגדות! אל נא תכריע את כף המאזנים לרעתי בפני השופט."
** חרפושית משנת 1250 לפני הספירה בקירוב, שעל בטנה ציור של מלך מצרים כורע ומרים ידיו לפני אל בדמות קוף, הוא תות המצרי.
* תל גזר – בין היתר, חרפושית שעל בטנה חקוק בכתב החרטומים שמו של פרעה אמנחותפ ומלכתו תיה.
* תל שקמונה - חרפושית שעל בטנה חקוק בכתב חרטומים "בן רע, יעקב-הר, נחון בחיים". יעקב-הר הוא פרעה חיקסוסי מסוף השושלת ה-14, או ראשית השושלת ה-15.
* חורבת קייאפה- נמצאו עשר חרפושיות. חלקן נעשו במצרים בתקופת הממלכה החדשה (השושלת ה-19) בסביבות 1,200 לפסה"נ, הגיעו לקיאפה כנראה כ-150 שנה לאחר שנוצרה.

החרפושית המגלגלת את כדור הזבל קושרה לאל חפרי, אשר תפקידו היה לדחוף מדי יום את השמש במסעה לאורך כיפת השמים, והאמינו שקיימות רק חרפושיות ממין זכר, אשר מתרבות באמצעות הפרשת זרע לתוך כדור הזבל, בדומה לחפרי היוצר את עצמו מלא-כלום.

בין סמלי כתב החרטומים המצרי קיים גם סמל חרפושית (14px), שהחוקרים מייחסים לו את המשמעויות של "התהוות", "היווצרות" או "שינוי צורה".

==גלריה==
<gallery>
Image:Egyptian - Scarab Amulet - Walters 4241 - Back.jpg|גב חרפושית
Image:Louvre 122006 002.jpg|קמיעות: חרפושית ופפירוס
Image:ScarabBearingNameOfApophis MuseumOfFineArtsBoston.png|חרפושית עם כרטוש
Image:Scarab (PSF).png|חרפושית: צד עליון ותחריטים.
Image:Scarab of king Tut-E 22807-Egypte louvre 148.jpg|טבעת חותם, עם כרטוש של פרעה תות ענח' אמון: "אלוה מושלם, אדון שתי הארצות" ('Neter-Nefer, Neb-taui') 
Image:Egyptian - Scarab with Spread Wings - Walters 421430 - Back.jpg|חרפושית חזה (pectoral scarab) מפיאנס עם כנפיים פרושות, מוזיאון האמנות וולטרס.
File:Bead net with scarab HARGM3698.JPG|חרפושית חזה מפיאנס עם כנפיים פרושות ורשת חרוזים
Image:Scarab550bc.jpg|חרפושית מודרנית המיועדת למכר לתיירים.
File:Amenophis III Blue Glazed lion hunt Scarab - top view - HARGM3683.JPG|חרפושית ציד האריות של אמנחותפ השלישי - מלמעלה
File:Amenophis III Blue Glazed lion hunt Scarab - base view - HARGM3683.JPG|חרפושית ציד האריות של אמנחותפ השלישי - בסיס
</gallery>

==לקריאה נוספת==
<div style="direction: ltr;">
*Studies on Scarab Seals by Olga Tufnell, Aris & Phillips, 1984 
</div>

==קישורים חיצוניים==

* [http://www.newacropolis.org.il/?article=%D7%A2%D7%9D-%D7%94%D7%A4%D7%A0%D7%99%D7%9D-%D7%9C%D7%A9%D7%9E%D7%A9 מאמר על סמליות החרפושית במצרים העתיקה] - מאתר [http://www.newacropolis.org.il/ אקרופוליס החדשה]
* 

קטגוריה:ממצאים ארכאולוגיים
קטגוריה:ממצאים ארכאולוגיים מאבן
קטגוריה:ממצאים ארכאולוגיים מחרס
קטגוריה:מצרים העתיקה
קטגוריה:תכשיטים
קטגוריה:אמנות חזותית
קטגוריה:עבודת אלילים
קטגוריה:סמלים
קטגוריה:חיפושיות בתרבות